अपन मैथिल . . . बिहारी लोक के लेल छठि सभ सं पैघ पावनि अछि. देश-विदेश मे रहय वाला लोक सभ के कोशिश रहय छनि जे कम सं होली-दुर्गापूजा आओर छठि मे गाम अवश्य जाए. अगर नहि त कम सं कम छठि मे त गाम जाए के कोशिश जरूर करए छथिन्ह.
 शुरू-शुरू मे एहन होएत रहल. छठि मे गाम मे शादी-विआह जकां माहौल रहैत छल. सभ लोक कम सं कम एको-दूओ दिन के लेल गाम जरूर आबए-जाए छलखिन्ह. मुदा आब लोक अपन काम-काज सं एतेक बंधल छथिन्ह जे छठि पूजा तक मे गाम नहि जा पाबय छथिन्ह.
 अहां एकरा लोक मे काम-काज के प्रति असुरक्षा के भावना. . . मंदी. . . महंगाई आओर बेरोजगारी के कारण परिवार चलाबए के टेंशन सेहो कहि सकय छी. लोक पूरा परिवार के संग आबए-जाए मे लागए वाला भारी खर्च के ध्यान मे राखि गाम जाए सं बचए सेहो चाहए छथिन्ह.
 एकटा पैघ कारण आबय जाए मे बड़का परेशानी होनाए सेहो अछि. कोनो गाड़ी. . ट्रेन मे टिकट नहि मिलत. बिहार के कोनो ट्रेन होए होली. . . गर्मी छुट्टी. . . दुर्गापूजा. . . दिवाली आओर छठि मे टिकट मिलला पर लोक अपना के भाग्यशाली समझय छथिन्ह.
 आब त लोक गाम-घर जाए के बदला दिल्ली. . . मुम्बई. . . पुणे. . . बंगलुरु आओर दोसर ठाम जतए रहय छथिन्ह ओतए सभ पावनि त्योहार मनाबए छथिन्ह. आब अहां के दिल्ली. . . मुम्बई मे छठि के दिन कनिओ नहि लागत जे बिहार सं बाहर छी.
 मेट्रो आ बड़का शहर मे छठि मनाबए के अंदाज आओर नीक भ जाएत अछि. आधुनिकता के पुट मिल जाएत अछि एहि मे. सभ दिन शहर मे रहय वाला बाल-बच्चा साल मे एक दिन के लेल पावनि-त्योहार मनाबए लेल गाम जाए सं हिचकए छथिन्ह.
 शहर मे बनल- बनाएल घाट मिल गेल. . . संस्था सभ के तरफ सं तैयार भ गेल. . . स्वीमिंग पुल मे या फेर पार्क मे अस्थायी पोखर टाइप के बना देल जाएत अछि. झाल-झंकार लगि गेल. सभ किछ चमचम भ जाएत अछि. साफ-सफाई के कोनो झंझट नहि.
 जखन कि गाम मे नदी कात. . . पोखर कात घाट बनाबए. . . नीपए के झंझट. कई बेर घाट के लेल झगड़ा-झंझट. आओर आई-काल्हि मजदूर सभ के पलायन के कारण जन सभ मिलनाएओ मुश्किल. एहन मे लोक दू-चारि दिन लेल घर जा सेहो निश्चिंत नहि रहि पाबए छथिन्ह.
 आजुक लोक अपन परिवार के संग बाहरे रहय छथिन्ह त हुनकर बाल-बच्चा. . . नेना- भुटका सभ ओहि ठाम के रंगत मे रंगि चुकल रहय छथिन्ह. आब जेहि ठाम रहय छथिन्ह. . . ओ चाहए छथिन्ह ओहि ठाम पावनि त्योहार मनाबए के.
 एहन मे फंसि जाए छथिन्ह ओ सिंगल नौकरी करय वाला लोक. . . छात्र सभ. . . छोट परिवार वाला लोक जिनका ओहिठाम छठि नहि होए छनि. हुनका लेल छठि बस आओर दोसर पावनि के तरह गुजरि जाए छनि. मन भेल त बस कोनो घाट पर जा क पूजा देखि क चलि आबए छथिन्ह.
 दोसर के की हम अपन गप करि त हमरो संग सेहे हाल अछि. काल्हि संझका अरक. . . अर्घ्य के समय दफ्तर मे छलहुं. भोरका मे नहि रहल गेल त पास के एनटीपीसी कॉलोनी मे जाs क छठि देखि क आबि गेलहुं. मुदा सभ सं पैघ सवाल ई कि प्रसाद किनका सं मांगल जाए. ओहिना चलि अएलहुं.
 ओ त छठि मईया के कृपा सं एकटा जान-पहचान वाला व्यक्ति प्रसाद सांझ मे द गेलाह त ग्रहण कएलहुं. नहि त गाम-घर दिस त कोई पांच-दस दिन बाद मे प्रसाद लsक अएता त ग्रहण करतौं. बाहर रहला के ई त कष्ट छै. आम लोक के लेल सेहो प्रसादक व्यवस्था होबाक चाही.
 प्रेस क्लब चुनाव छठि दिन किएक?
 प्रेस क्लब ऑफ इंडिया, दिल्ली के 13 नवंबर के चुनाव होबय जा रहल अछि. पिछला साल के जकां एहि बेर सेहो ई चुनाव छठि के दिन भ रहल अछि. छठि के दिन चुनाव होए के कारण बिहार. . . झारखंड. . . पूर्वी उत्तर प्रदेश के पत्रकार वोट नहि करि पएताह. एहि राज्य के पत्रकार सभ आ त घर जाए के कारण आ फेर छठि मे ड्यूटी पर होए के कारण मतदान नहि करि पएताह.
 पिछला साल सेहो बिहार. . . झारखंड. . . यूपी के काफी पत्रकार वोट नहि द पएलाह. एहि साल सेहो ओहने हाल रहतैन. सवाल उठैत अछि जे छठि के दिन चुनाव किएक राखल जाएत अछि? जखन प्रेस क्लब के पदाधिकारी आओर चुनाव अधिकारी के पता छनि जे छठि के बिहार -यूपी के लोक महापर्व मानए छथिन्ह तखन कि ई वोटिंग सं रोकय के साजिश अछि?
 कि चुनाव अधिकारी के एकर पता नहि रहय छनि? आ फेर ओ सेहो चाहैत छथिन्ह जे बिहार-यूपी के पत्रकार वोट नहि डालि पाबय? लोक एकर शिकायत किएक नहि करय छथिन्ह? दोसर के छोट-छोट मामला पर हंगामा मचाबए वाला पत्रकार अपना मामला मे एतेक विवश किएक छथि? कि एहि मे पत्रकार सभ के किछ मजबूरी छनि की ?
 सभ सं ताजुब्ब के बात त ई अछि जे मौजूदा पैनल के खिलाफ चुनाव लड़ि रहल विरोधी पैनल सेहो एहि बारे मे कोनो आवाज नहि उठा रहल अछि. अगर उठा रहल छथिन्ह त एतेक कमजोर ढंग सं जकर कोनो असर नहि पड़ि रहल छनि. अगर ओ एकर खिलाफ आवाज नहि उठएताह त भ सकैत अछि जे ओ एहि बेर सेहो मौजूदा पैनल के शाएदे हरा पएताह.
 एहि सवाल के हम फेसबुक पर सेहो उठैने छलहुं. एहि पर फेसबुक पर लोक सभ के प्रतिक्रिया सेहो मिलल अछि अहां ओकरा देख सेहो सकय छी फेसबुक पर जाक. किछ कमेंट के हम एहिठाम जेना लिखल अछि ओहिना डालि रहल छी.
 Noor Khan: - Koi suggestion kyu nahi deta ki kisi ayse time par Press Club of India ke chunaav karwaye ki kisi se miss nahi ho paye. . :)
Noor Khan:- Den Mr Alok do give suggestion plz. . . . Hw to change the system. . . Kyu ki rajniti toh ek ganda kida hai jis cheez ko lag gaya samjho khatam. . . :)
Ravi Sinha:- We gave a representation to Election Commission over the issue. But they are also a party to this strategic ploy by the incumbent corrupt lot. I request all Bihari journalists to see if they can be back by Friday night and vote for the panel of Rama-Sandeep.
 एहि मामला पर अहां सभक कि कहनाए अछि? अपना मामला के पत्रकार किएक अनठिआ दैत छथिन्ह?
 पूर्वांचल आओर बिहार के लोक के सभसं बड़का पावनि छठि पर अहां सभ के शुभकामना. छठि आब बिहार. . . यूपी टा मे नहि जतय-जतय बिहार-यूपी के लोक रहय छथिन्ह ओतए मनाएल जाएत अछि.
 आब त दिल्ली आओर मुम्बई मे सेहो छठि खूब धूमधाम सं मनाएल जाएत अछि. दिल्ली मे यमुना नदी आओर मुम्बई मे समुद्रक कात मे बिहारी-यूपी के लोकक जनसमुद्र अहां के देखा जाएत.
 एहि बेर छठि के संझका अर्ध्य. . . अरक 12 तारीख शुक्रदिन आओर भोरका अर्ध्य 13 नवंबर शनि दिन अछि. 10 तारीख के नहाए खाए छल. . . आई 11 तारीख गुरुवार के खरना अछि. एक तरह सं छठि खरना सं शुरू भ जाएत अछि.
 खरना के दिन सांझ मे गुड़ सं बनल खीर. . रोटी आओर फल के प्रसाद लs व्रती के 36 घंटा तक चलय वाला निर्जला व्रत शुरू होएत अछि.
 अगिला दिन नदी आ पोखर मे ठाड़ भ डूबैत सूर्य के अरक देल जाएत अछि आओर एकर दोसर दिन भोर मे सेहो नदी-पोखर मे ठाड़ भ उगैत सूर्य के अर्घ्य देल जाएत अछि. उगैत सूर्य के अर्घ्य देबय के संग नारियल. . . केरा. . . दोसर फल. . . ठेकुआ. . . भुसवा के प्रसादक ग्रहण करय के संग व्रत खत्म होएत अछि.
 छठि पावनि मे साफ-सफाई. . . शुद्धता के विशेष ध्यान राखल जाएत अछि. एकर तैयारी मास दिन पहिने सं शुरू भ जाएत अछि. ठेकुआ. . . भुसवा के लेल गेहूं-चावल के धोनाए. . . सुखेनाए. . . ओकरा नीक सं पूजा घर मे रखनाए. . . पूजा के सामान सभके नून के संपर्क सं बचा के रखनाए.
 गाम-घर मे त लोक पूजा के गेहूं-चावल मशीन मे पीसाबय सं बचय छथिन्ह. . . घर मे खुद पीसए छथिन्ह. अगर मशीन. . . आटा मिल मे पीसएबो करय छथिन्ह त एक दिन तय करि देल जाएत अछि ओहि दिन मशीन के नीक सं धो-धा क सिर्फ पूजा के गेहूं-चावल पीसल जाएत अछि.
 पूजा के तैयारी के लेल घरक सभ सदस्य के नवका कपड़ा खरीदनाए. . . महिला सभ के लेल चूड़ी. . . लहठी आओर श्रृंगारक दोसर सामना खरीदनाए होएत अछि.
 चूंकि छठि सं पहिने दीपावली आओर दुर्गापूजा होएत अछि. . . एहि लेल कहि सकय छी कि मास दिन पहिने सं बाजार मे चहल-पहल बनल रहैत अछि. छठि पावनि के लेल केरा. . . नारियल. . . दोसर फल. . . अरुआ. . . सुथनी. . . हल्दी. . . अर्कक पात. . . टाब नेबो. . . कुसिआरक खरीदारी होएत अछि प्रसाद के लेल.
 छठि पावनि मे एहि प्रसाद के आ त परात आ फेर छीट्टा. . . सूप. . . डगरा आओर कोनिआ मे राखि क पूजा कएल जाएत अछि. नवका कच्चा बांस के बनल एहि सामान के नीक सं धो-धा के राखल जाएत अछि.
 एहि बेर बाजार मे महंगाई के असर सेहो देखा रहल अछि. ओना सं पहिनहि सं सभ चीज के रेट हाई अछि मुदा बिहार मे चुनाव आओर पावनि सभ के लsक दाम आओर चढ़ल अछि.
 छिट्टा. . डगरा के दाम एहि बेर सय-सय रूपया तक चलि गेल अछि. . . . केरा 200 सं चारि सय टाका तक घौर मिल रहल अछि. बाजार मे ओना खूब केरा गिरल अछि. . . मुदा रेट कम नहि भ रहल अछि.
 (Photos:Hasan Jawed)
एकटा बात आओर ई जे छठि के समय छठि मईया के गीत सभ के कैसेटक. . . सीडी. . . एमपी थ्री के मांग सेहो बढ़ि जाएत अछि. जतए जाउ छठि के गीत सुनए लेल जरूर मिल जाएत. ओहि मे शारदा सिन्हा जीक गीत त जरूर.
 आमतौर पर कहल जाएत अछि जे लोक उगैत सूर्य के गोर लागैत अछि. . . चढ़ैत चीज के दुनिया प्रणाम करैत अछि. मुदा छठि एहन पावनि अछि जेहि मे डूबैत सूर्य के सेहो प्रणाम कएल जाएत अछि.
 त अहां सभ के लेल ई छठि सभ तरह सुख-समृद्धि ल क आबय. . . छठि मइया सं इहे कामना अछि.
 अल्का के गेलाह बाद मिलय-बात करय के कतेक कोशिश करलौं. मुदा ओ हर बेर फोन काटि दैत रहलीह. मैसेज. . . एसएमएस के कोनो जवाब नहि देलीह. अहमदाबाद जाsक सेहो मिलय के कोशिश करलौं. मुदा ओ हमरा सं अतेक नाराज छलीह जे नहि मिललीह.
 किछ दिन बाद पता चलल जे हुनकर शादी भ गेलन्हि. शादीक बाद ओ यूएस चलि गेलीह. फेर हम हुनका सं संपर्क करय के कोनो कोशिश नहि करलौं.
 कई दिन तक कोनो काज मे मन नहि लागय. . . अनेरो एम्हर-ओम्हर भटकि. . . कई दिन तक छुट्टी पर रहलौं. धीरे-धीरे अपना के संभारय के कोशिश करय लागलौं. हंसी मजाक करय वाला आदमी गंभीर रहय लागल. . . अहां एकरा एकदम सं बदलाव कहि सकय छी.
 काज मे मन लगाबए लागलौं. फेर काज के छोड़ि किछ नहि रहि गेल. बस काज. . . काज आओर काज. गाम. . . घर. . . देश. . . दुनिया सभ भूलि गेलहुं. मुदा ऐना कतेक दिन चलैत?
 बीच-बीच मे मंडी हाउस के आसपास होए वाला कार्यक्रम मे जाए लगलौं. मैथिल सभ सं भेंट मुलाकात होए लागल. फेर अपना रफ्तार सं जिनगी चलय लागल. . . अल्का जेना कोनो बीतल जमाना के गप भ गेल होए. दिल-दिमाग सं धीरे-धीरे हटैत गेलीह.
 एहि बीच कई बेर घर सं मां-बाबूजी शादी-विआह के गप करथिन्ह. मुदा हम टालि दैत रहलौं. बाबू जी जोर दैत रहलाह जे अहां के जतय पसंद होए ओतए गप कएल जाएत.
 कॉलेजक लड़की सभ के संग हमर किछ फोटो देखला के बाद पंडित जी से मां-बाबूजी के भड़का देने छलखिन्ह. उल्टा-सीधा कहि देने छलखिन्ह. . . दू-चारिटा नून-मिरचाई लगा के.
 मुदा हम हर बेर टालैट रहलौं. लोक सभ कहथिन्ह मां के ध्यान रखिऔं. . . आओर गाम-घर के लोक कहैत छलाह कतेक दिन एकसरे रहब.
 हम बस एतबे कहिएन्हि जे हम त दिल्ली मे रहय छी. शादी करला के बाद कनिआ हमरा संग रहतीह त मां के कोन फायदा मिलतन्हि. आ अगर मां के संग रहतीह त हमरा की? तखन जेहिना छी तेहिना ठीक अछि अखन किछ दिन.
 मुदा एहि सभ तर्क के कोनो असर पड़य वाला अछि की? नहि. . . एकदम सं नहि. शादी करय के छल हमरा. . . आओर परेशान पूरा गाम-घर के लोक. . . मातृक के लोक. . . रिश्तेदारी के लोक.
 सभ अपना-अपना दिस सं कोशिश करथिन्ह. नीक-नीक परिवार. . . खानदान आओर लड़की देख मां-बाबूजी के पास भेजथिन्ह. किछ त डायरेक्ट हमरो पास अएलाह.
 आओर श्वेताक जन्मदिन पार्टी मे जनाए एहि सिलसिला मे एकटा कदम कही सकय छी. श्वेताक फोटो देखि मन मे एक बेर फेर सं प्रेम जागए लागल छल. पार्टी मे मिलला के बाद आओर हुनका मे अल्का के एक झलक मिलला के बाद ई जोर मारय लागल.
 एकटा नव दुनिया मे फेर सं विचरण करय लागलौं. नव-नव ख्याल आबय लागल. नव-नव सपना देखय लागलौं. नहि जानए की सभ सोचए लागलौं.
 मुदा पार्टी मे अल्का के अएला के बाद हमर जीवन मे जेना हलचल मचि गेल.
 अल्का सं ई भेंट छह साल बाद भेल छल. छह साल बाद अचानक मिलय के खुशी मे ओ अपना मे नहि रहलीह. एकदम सं आ हमरा भरि पांज कसि लेलीह. कॉलेज के जमाना मे चलि गेलीह.
 अल्का सं मिलला के बाद हमर पुरान प्रेम फेर सं हरिआ गेल. . . अजीब कशमकश मे फंसि गेलहुं.
 श्वेता सेहो उलझन मे फंसि गेलीह. हुनका त किछ समझे मे नहि अएलन्हि. जे दीदी एकटा अनजान आदमी के संग ऐना किएक चिपैट पड़लीह. ओ एकदम सं टेंशन मे आबि गेलीह.
 अन्तर्राष्ट्रिय मैथिली सम्मेलन काठमाण्डौ मे २२ आ २३ दिसम्बर २०१० केँ श्री रामभरोस कापड़ि "भ्रमर"क संयोजकत्वमे आयोजित भऽ रहल अछि। श्री कापड़ि नेपाल प्रज्ञा संस्थानमे मैथिलीक प्रतिनिधित्व कऽ रहल छथि आ ई साहित्य क्षेत्रमे नेपालक सभसँ पैघ प्रतिष्ठाबल पद अछि ओहिना जेना भारतमे "साहित्य अकादमीक फेलो" होइत अछि।
 २२ दिसम्बर २०१० केँ ई आयोजन नेपाल प्रज्ञा प्रतिष्ठान, कमलादी, काठमाण्डौ आ २३ दिसम्बर २०१० केँ अग्रवाल सेवा केन्द्र, कमल पोखरी, काठमाण्डौमे आयोजित होएत। दुनू दिन आवस आ भोजनक व्यवस्था ग्रवाल सेवा केन्द्र, कमल पोखरी, काठमाण्डौमे रहत।
 बिहार विधान सभा चुनाव के पाचिम चरण मे 9 नवंबर के 35 सीट पर करीब 50% वोट पड़ल . एहि चरण मे 490 उम्मीदवार ठाड़ छथिन्ह.
 एहि दौर मे 44टा महिला उम्मीदवार सेहो छथीह. एहि चरण मे पटना. . . गया. . . शेखपुरा. . . नालंदा. . . भोजपुर. . . अरवल. . . जहानाबाद आओर नवादा जिला मे वोट पड़ल.
 एहि चरण मे नीतीश सरकार के कइटा मंत्री के किस्मत दांव पर छनि. जेहि मे डा. प्रेम कुमार. . . हरिनारायण सिंह. . . भगवान सिंह कुशवाहा. . . अनिल कुमार शामिल छथिन्ह. हिनका संग जदयू के मुख्य सचेतक श्रवण कुमार. . . पूर्व मंत्री श्याम रजक के भाग्य सेहो ईवीएम मे बंद भ गेल.
 अखन धरि पांच चरण के चुनाव भ चुकल अछि. एहि के बाद 20 नवंबर के चुनाव बाकी रहल. सभ सीटक मतगणना 24 नवंबर के होएत.
 एहि दौर मे 44टा महिला उम्मीदवार सेहो छथीह. एहि चरण मे पटना. . . गया. . . शेखपुरा. . . नालंदा. . . भोजपुर. . . अरवल. . . जहानाबाद आओर नवादा जिला मे वोट पड़ल.
 एहि चरण मे नीतीश सरकार के कइटा मंत्री के किस्मत दांव पर छनि. जेहि मे डा. प्रेम कुमार. . . हरिनारायण सिंह. . . भगवान सिंह कुशवाहा. . . अनिल कुमार शामिल छथिन्ह. हिनका संग जदयू के मुख्य सचेतक श्रवण कुमार. . . पूर्व मंत्री श्याम रजक के भाग्य सेहो ईवीएम मे बंद भ गेल.
 अखन धरि पांच चरण के चुनाव भ चुकल अछि. एहि के बाद 20 नवंबर के चुनाव बाकी रहल. सभ सीटक मतगणना 24 नवंबर के होएत.
 श्वेताक जन्मदिन पार्टी सं डेरा त आबि गेलौं मुदा आब ध्यान श्वेता सं हटि क अल्का पर अटैकि गेल. एकदम सं फ्लैशबैक मे चलि गेलहुं. कॉलेजक दिन याद आबि गेल.
 बारहवीं के बाद कॉलेजक पहिल दिन. आओर ई पहिल दिन कहिओ नहि भूलय वाला. एहि दिन मिलल छलीह अल्का. क्लास मे विद्यार्थी सभ के इंट्रोडक्शन चलि रहल छल. सभ अपन-अपन परिचय द रहल छलखिन्ह.
 परिचय सं पता चलय जे हम आओर अल्का दूनु मूल रूप सं दरभंगा सं छी. बिहार सं आओर कइटा छात्र छलखिन्ह मुदा जखन बात अपन शहर के होए त लगाव कनि बेसि बढ़ि जाएत अछि.
 अल्का. . . यानी मैथिल ब्यूटी. . . यानी सभ सं अलग. एकदम सं मासूम. एकटा अलगे भोलापन लेने. मन सं. . . दिल सं एकदम आईना जकां साफ. एहि दुनिया के छल-कपट. . . होशियारी सं एकदम दूर.
 बोली त अतेक मीठ. . . जेना आवाज मे मिश्री घुलल होए. एकदम सं बच्चा जकां मासूमियत लेने. केतबो खिसिआएल छी अल्का के आवाज सुनि लिअ सभ छूमंतर.
 मैथिल लोक त ओहिना मीठ होए छथिन्ह. . . आ मैथिली अपना मे सभ सं मिठास लेने. . . मुदा अल्का के हिन्दी. . . अंग्रेजी सेहो ओतबे मीठ. मंदिरक घंटी जकां मन के प्रसन्न करि देबय वाला. हजारों-लाखों लोक मे एकटा मुश्किल सं मिलत अहां के अल्का जकां.
 मिलनाए-जुलनाए ऐना जेना अपन घर -परिवार के एकटा सदस्य होतीह. सादगी एहन जे अहांक मुंह सं अनायास निकलि जाएत. . . ब्यूटी. जिनका श्रृंगार के कोनो जरूरते नहि होए.
 पढ़ाई मे सेहो बड़ तेज. अपन विषय पर नीक पकड़ि. दोस्ती बढ़ैत गेल. खनाए-पीनाए. . . पढ़नाए-लिखनाए. . . घुमनाए-फिरनाए. . . लाइब्रेरी. . . फिल्म. . . मार्केटिंग सभ संगे-संग.
 लड़का -लड़की के कोनो बंधन नहि. गाम घर सं दूर दिल्ली मे सभ बंधन सं मुक्त. पढ़ाई. . . क्लास के बाद कहिओ सीपी. . . जनपथ त कहिओ एनएन मार्केट. . . कमला मार्केट. . . करोलबाग. . . लालकिला त अक्षरघाम मंदिर घुमनाए होएत रहल.
 हाथ मे हाथ लेने. . . कन्हा पर हाथ रखने घुमए मे. . . गली-मोहल्ला मे मकई केर भुट्टा. . . गोल-गप्पा खाए मे. इंडिया गेट के पास भेल-पुरी आओर आइसक्रीम के सामने फाइव स्टार होटलक मेनू फीका पड़ि जाएत छल.
 प्रगति मैदान के फेयर होए आ दिल्ली हाटक झाल-मुरही सेहो एहन तृप्ति देएत छल जेहन कोनो पकवान नहि देत. कहि सकय छी जे एहि सभ मे समय आओर संगत के असर होए छै.
 मंडी हाउस मे होए वाला कोनो कार्यक्रम होए. . . गीत-संगीत होए आ फेर दिल्ली मे होए वाला दोसर समारोह सभ. एहि सभ मे दूनु गोटे के संग-संग समय गुजारनाए जेना पढ़ाई-लिखाई के लेल एकटा नवका ऊर्जा प्रदान करैत छल.
 हमर दूनु के बेसि समय संगहि-संग गुजरय लागल. मनहि-मन हुनका प्रति प्रेम सेहो उमड़य लागल. अल्का के बिना एकहुं पल बितैनाए मुश्किल लागैत छल. हुनकर गैरमौजूदगी विचलित करय जेना भ जाएत छल.
 एहन नहि रहय जे एकदम सं दीवाना जकां हाल रहय मुदा अगर कोनो क्लास. . . कोनो ठाम जतए हुनका होबाक चाही छल. . . ओतए नहि देखला पर लागैत छल जे कखन अएतीह. एक-एक पलक इंतजार भारी लगैत छल.
 दिन मस्ती सं गुजरि रहल छल. पढ़ाई-लिखाई एकदम जोर सं चलि रहल छल. अल्का के संग रहला के कारण कहि सकय छी दोगुना उत्साह सं भ रहल छल.
 करीब आठ मास बाद 14 फरवरी के वैलेंटाइन डे पर कॉलेज मे मस्ती चलि रहल छल. सभ अपन-अपन प्रेमक इजहार करि रहल छलखिन्ह. नव-नव जोड़ी सेहो बनि रहल छल.
 मुदा जखन अल्का के बारी आएल त ओ कहलीह जे ओ 'इन रिलेशन' छथीह आओर लड़का मुम्बई मे काज करैत अछि. ई सुनतहि जेना वज्रपात भ गेल. अचानक सभ किछ बदलल लागए लागल.
 हमर बारी आएल त हम सेहो कहि पाछां छोड़ैलहुं जे हमरो एकटा लड़की सं प्रेम अछि आओर ओ हमर अपने दिस के छथिन्ह. एहि के कोनो गलती सेहो नहि छल. मुदा अल्का समझलीह जे ओ कोनो दोसर लड़की के गप्प भ रहल अछि.
 खैर एकर असर आओर दोसर काज पर नहि पड़ल. . . अल्का के व्यवहार मे सेहो कोनो बदलाव नहि आएल मुदा हमरा मन मे एकटा कांट त चुभि चुकल छल. जे ओ कोनो दोसर लड़का के चाहैत छथीह.
 एम्हर अल्का एक दू बेर हमर मनक थाह लेबय के कोशिश करलीह. हम कोनो नहि कोनो खिस्सा-कहानी सुना हुनका भरमा दिएन्हि. हम ई कहि टालि दए छलौं जे एहि मे जे करताह से बाबू जी करताह. अखन अपन भविष्य के बारे मे सोचनाए नीक रहत.
 किछ दिन केर बाद ई आएल-गेल बात भ गेल. . . सभ किछ पहिनहि जकां चलय लागल.
 कॉलेज खत्म भेलाह के बाद हुनकर सेलेक्शन आईआईएम अहमदाबाद मे भ गेलन्हि आओर हम जर्नलिज्म के पढ़ाई करय लेल चलि गेलहुं.
 फोन. . . मेल. . . चैट सं संपर्क बनल रहल. गाम जाए काल दिल्ली हमरा सं मिल क जाए छलीह. . . आओर छुट्टी मे हुनकर बेसि समय हमरे संग दिल्ली मे बीतय छलन्हि.
 मैनेजमेंट करला के बाद ओ एकटा नीक एमएनसी मे लागि गेलीह आओर एम्हर हमहुं एकटा नीक चैनल मे काज रहय लागलहुं. जिनगी अपन रफ्तार सं चलि रहल छल.
 मुदा नौकरी के बाद पहिल होली हमरा लेल नीक नहि रहल. होली के बाद छुट्टी सं अएला के बाद ओ हमरा सं लिपटि क जी भरि कनलीह. हम हुनकर पीठ. . . बाल सहलाबैत बेर-बेर कनय के कारण पूछैत जा रहल छलौं आओर औ फफकैत जा रहल छलीह.
 जखन कतैन-कनैत मन किछ शांत भेलन्हि त कहलीह जे हुनकर शादी अमेरिका मे रहय वाला एकटा सॉफ्टवेयर इंजीनियर सं तय भ गेलन्हि. लड़का अपने दिस के मैथिले छथिन्ह.
 आब लड़खड़ाए के बारी हमर छल. एक त हुनकर कानय के कारण पहिनहि सं दिलक धड़कन तेज छल कोनो अनहोनी के आशंका सं. हुनकर गप सुनि एकदम सं सन्न रहि गेलहुं.
 हम जेना एकदम सं पात्थरि बनि गेलहुं. आब हमहुं कानय लागलहुं. आंखि सं लोर नहि खसि रहल छल मुदा छाती फाटि रहल छल.
 जखन घंटा-डेढ़ घंटा केर बाद मन किछ शांत भेल त अपना सं अलग करैत हुनका कहलिएन्हि जे अहां तं कहय छलौं जे अहां मुम्बई मे रहय वाला कोनो लड़का के संग 'इन रिलेशन' मे छी. . . फेर ई कि भेल?
 जखन घंटा-डेढ़ घंटा केर बाद मन किछ शांत भेल त अपना सं अलग करैत हुनका कहलिएन्हि जे अहां तं कहय छलौं जे अहां मुम्बई मे रहय वाला कोनो लड़का के संग 'इन रिलेशन' मे छी. . . फेर ई कि भेल?
 ओ फेर सं फफैक पड़लीह आओर केहुना क बोललीह जे गाम-घर. . . अपना शहर सं बाहर रहनाए कोनो लड़की के लेल बड़ कठिन होए छै. . . फेर दरभंगा जैसन छोट शहर से एकदम सं मेट्रो. . . राजधानी दिल्ली मे रहनाए त आउरो.
 कॉलेज मे सिंगल लड़की पाछां कउटा लड़का पड़ल रहय छै. एहिठाम जखन लोक के पता चलि जाए छै कि फलां लड़की ककरो संग रिलेशन मे छै त ओहि लड़की के लड़का सभ प्यार के नजर सं नहि देखय छथिन्ह . फ्लर्ट करय के नहि करय छथिन्ह.
 एहि लेल अहां देखबय जे ऑर्कुट. . . फेसबुक आओर दोसर ठाम लड़की सभ अपन स्टेट्स मे 'इन रिलेशन' लिख दए छै जेहि सं लड़का सभ के फ्लर्टिंग सं बचल रहय.
 एहि लेल अहां देखबय जे ऑर्कुट. . . फेसबुक आओर दोसर ठाम लड़की सभ अपन स्टेट्स मे 'इन रिलेशन' लिख दए छै जेहि सं लड़का सभ के फ्लर्टिंग सं बचल रहय.
 हमहुं एहि चलते सभ के कहने छलहुं जे इन रिलेशन छी. जेहि सं कॉलेजक लड़का संभ प्रेम--प्यार के नजर सं नहि देखय.
 आओर अहां ओतेक दिन हमरा संग रहलौं अहां के ई नहि लागल जे हम सिर्फ लड़का सभ के लेल ऐना कहने छलौं. मुदा हमर छोड़ु अहां तं रिलेशन मे छी न?
 आब रहल नहि गेल. एकदम सं करेज फाटि गेल. ओतेक देर सं जे अपना के रोकने छलहुं जोर-जोर सं कानय लागलहुं. कहलिएन्हि जे हमरो त अहि जकां हाल अछि. हमरा लेल त अहीं सभ किछ छलहुं. जखन अहांक मुंह सं इन रिलेशन के बात सुनलहुं त हमहुं ओहे बात कहि देलहुं.
 मुदा हमर बात मे ई सच्चाई रहय जे लड़की अपने शहर के छथीह. अहां हमरे शहर के छलहुं. . . आओर अहां के बारे मे मां-बाबूजी ना नहि कहि सकय छलखिन्ह.
 अल्का के लेल त जेना करेज के संग घरती सेहो फाटि गेल होए. आह करैत कहलीह. हे भगवान ई कि भ गेल. हितेन अहां हमरा किनओ हिंट देने रहितौं त ई नहि भेल रहैत. अहां अगर एकहुं बेर अपन दिलक हाल हमरा कहने रहतौं त हम ई नहि होए देतहुं.
 ई कहि ओ अपन दूनु हाथक मुक्का सं हमर सीना पर मारय लगलीह.
 आओर आई हेट यू. . . . आई हेट यू कहैत अपन बैग उठा दरवाजा खोलैत बाहर निकलि गेलीह. हम रोकय के कोशिश करलहुं मुदा ओ तेजी सं झटकारैत चलि गेलीह.
 पार्टी मे मौजूद सभ लोक एक दोसरा के मुंह ताकए लागलखिन्ह. हुनका सभ के किछ फुराए नहि छलन्हि कि ई कि भ रहल अछि. खुसुर-पुसुर शुरू भ गेल. कहां त हवा लागल छल जे श्वेताक लेल ई लड़का देखल जा रहल छै आओर ई त !
 एम्हर अल्का के खुशी के कोनो ठिकान नहि छल. मुदा जखन हुनका ई भान भेलैन जे ओ पार्टी मे छथीह त अपना के संभारैत. . . हमरा अपन पांज सं मुक्त करैत श्वेता के कहलीह. . . जानए छी ! हितेन कॉलेज केर जमाना के हमर बेस्ट फ्रेंड छथिन्ह.
 जखन अहांक रिश्ता केर गप के बारे मे पता चलल त ई भेल रहल जे इहो होताह. . . मुदा हंड्रेड परसेंट श्योर नहि छलहुं. किएक त कॉलेज के बाद हिनका सं एकदम सं कटि गेल छलहुं. . . आओर हम एहि बारे मे पूछताछ सेहो नहि कएलौं.
 अल्का हमरा आओर श्वेता के पकड़ि राजीव जी के पास ल गेलीह आओर कहलीह. . . भैया जानए छी. हम सभ एकहि कॉलेज मे छलहुं. कॉलेज मे हमर सभक अलगे धाक रहए. आओर हिनकर तं पूछबे नहि करु. पढ़ाई मे ई हमर खूब हेल्प करय छलाह.
 एकटा आओर गप ई जे लोक सभ अपन गाम-घर सं बाहर निकललाह के बाद अपन मिथिला. . . अपन गाम -घर के एकदम सं भूलि जाए छथिन्ह. मुदा ई अतए अपन मैथिल छात्र सभ के एकजुट रखने छलाह.
 एकटा इहे छलखिन्ह जिनका पर हम सभ आंखि मुनि कs भरोस करए छलौं. हिनका बिना हमर सभक कोनो काज नहि होए छल. पढ़ाई के संग खूब मस्ती सेहो करय छलहुं हम सभ. कॉलेजक बाते किछ आओर होए छै.
 अल्का बोलैत जा रहल छलीह आओर हम सभ सुनि रहल छलौं. श्वेता अचरज के भाव सं कखनो हमर त कखनो अल्का दीदी के देखैत जा रहल छलीह.
 एम्हर शेखर लाल के सेहे हाल. शेखर के सेहो नहि बुझा रहल छलन्हि जे ई अएलाह श्वेता के देखए. . . बीच मे कतए सं बड़ बहिन टपकि अएलीह. अएलीहे नहि भरि पांजि भरि क अपन खुशी के इजहार कएलीह.
 शेखर हमरा पकड़ि एक कात ल गेलाह. कहलाह,"ई कि भ रहल छै. . . हमरा त किछ समझिए मे नहि आ रहल अछि. " हम शेखर के कहलिएन्ह जे पैघ कहानी छै. . . बाद मे कहबह. अखन बस एतेक समझि लs जे हम सभ संगे पढ़ए छलहुं एहिठाम आओर ओ हमरा सं प्यार करय छलीह.
 लोक सभ धीरे-धीरे विदा भ रहल छलखिन्ह. हमहुं राजीव जी सं कहलिएन्हि जे आब आज्ञा देल जाउ. ओ पार्टी मे अएबाक लेल आभार जतएलाह. विदा होए सं पहिने एक बेर फेर सं श्वेता जीके विश कएलौं.
 राजीव जी. . . श्वेता आओर अल्का बाहर तक छोड़य अएलाह. अल्का कहलीह कि यौं अखनो विआह के लेल मन डोलल कि नहि? हम जवाब देलिएन्हि जे ई त मां-बाबूजी पर निर्भर करय छनि. ओ जे चाहथिन्ह सेहे होएत.
 नायडू वाला हाल नहि होए नीतीश जीक ?
 बिहार मे आई-काल्हि चुनाव प्रक्रिया चलि रहल अछि. विधानसभा के 243 सीट के लेल होए वाला 6 चरण के चुनाव मे सं चारि चरण पूरा भ चुकल अछि. कुल 182 सीट पर वोट पड़ि चुकल अछि. सिर्फ 61 सीट बाकी अछि.
 सत्ताधारी जेडीयू-बीजेपी एहि बेर फेर मिलि क लड़ि रहल अछि आओर एक बेर फेर सं सरकार बनाबए के उम्मीद करि रहल अछि. मुख्यमंत्री नीतीश कुमार जी आओर हुनकर सहयोगी बीजेपी अपन पूरा जोर लगा देने अछि.
 विपक्षी पार्टी आरजेडी आओर एलजेपी के कोशिश मौजूदा सरकार सं कुर्सी छीनए के अछि. लालू प्रसाद यादव जी आओर राम विलास पासवान जी साल भर पहिनहिं सं दिन-राति एक कएने छथिन्ह. सत्ता पलट के लेल हर संभव कोशिश क रहल छथिन्ह.
 राज्य मे सभ सं बेसि प्रचार कोनो दल सं भ रहल अछि त ओ अछि कांग्रेस. कांग्रेस एहि बेर राज्य केर सभ सीट पर अपन उम्मीदवार ठाड़ कएने अछि. राहुल गांधी सं लsक पार्टी के तमाम बड़का नेता प्रचार अभियान मे लागल छथिन्ह.
 कांग्रेस बिहार पर 45 साल राज करला के बाद लालू-राबड़ी सरकार मे सहयोगी रहल. आओर पिछला पांच साल नीतीश जी के रहल. एहन ने कांग्रेस के अपन कैडर एक तरह सं खत्म भ गेल अछि. पार्टी के कोशिश अपन पुरनका कैडर के फेर सं ठाड़ करय के अछि.
 कांग्रेस के कोशिश इहो अछि जे पिछला चुनाव मे मिलल दसटा सीट सं अगर दोगुनो सीट मिल जाएत अछि त पार्टी के लेल बड़का कामयाबी रहत आओर आगां के चुनाव के लेल नीक रहत.
 एहि के लेल पार्टी बिहार के सभ समीकरण ध्यान मे राखि टिकट बांटने अछि. मुदा एकर नुकसान नीतीश जी सं बेसि लालू जीके आओर बीजेपी के उठाबय पड़तन्हि.
 सभ पार्टी आब अपन-अपन आकलन मे जुटि गेल अछि. जोड़-तोड़ के गणित पर ध्यान लगौने छथिन्ह. नेता जी सभ सर्वे. . . अखबारी. . . न्यूज चैनल के रिपोर्टक विवेचना करि रहल छथिन्ह.
 मुदा अहां एक चीज एहि चुनाव मे गौर करलौं कि नहि? एहि बेर मीडिया. . . सोशल नेटवर्किंग साइट पर शुरूए सं नीतीश जीके एक तरह सं विजेता घोषित करि देल गेल अछि.
 सभ ठाम लोक एक दोसरा सं गप करैत कहय छथिन्ह विकास के लेल नीतीश जी फेर आबि रहल छथिन्ह. बिहार के लेल हुनकर अनाए नीक रहत. मुदा कि ई एतेक आसान अछि?
 जतेक मतदाता छथिन्ह ओहि मे सं करीब 50-55% वोट गिराबय जाए छथिन्ह. वोट नहि देबय वाला 45-50% लोक मे ओ लोक शामिल छथिन्ह जे विकास के गप करय छथिन्ह.
 वोट नहि देबय वाला लोक मे ओहन लोक बेसि छथिन्ह जे बिहार सं बाहर बैसि विकास के बात करि सोशल नेटवर्किंग साइट पर भविष्यवाणी करय छथिन्ह. मतदाता के मन के बात जानय के दंभ भरय छथिन्ह.
 मुदा कहिओ ई जानय के कोशिश करलहुं. . . जे वोट डालय वाला 50-55% लोक के मोन मे की बात चलैत अछि. . . ओ की चाहय छथिन्ह? कि हुनका लेल विकासक पैमाना सिर्फ सड़क. . . बिजली आओर गाम -घर मे साइकिल चलाबैत बुच्ची सभ अछि?
 महंगाई. . . रोजगार के लेल लोक के पलायन. . . उद्योग-धंधा. . . हर काम-काज के लेल रिश्वत. . . भ्रष्टाचार. . . स्थानीय समस्या. . . नक्सल समस्या. . . बटाईदारी. . . सिंचाई केर समस्या जकां दोसर मामला के कोनो जिक्र नहि भ रहल अछि.
 वोट देबय वाला गरीब-गुरबा के बात नहि भ रहल अछि. ईवीएम सं पहिने हिनकर सभक वोट पर बेसिs क कब्जा भ जाए छल. मुदा आब ओ शांति सं बिना किछ कहने अपन वोट डालय छथिन्ह. . . आओर हिनका सभक लेल विकास सं पैघ मुद्दा रोजी-रोटी छैनि.
 बिहार सं बाहर बैसि. . . टाउन मे रहि. . . एक दू गाम जा अहां केतबो किछ कहिओ मतदाता के मन के थाह लेनाए आसान नहि अछि. एकर पता अहां के 24 के बादहिं पता चलत.
 एनडीए के शासन काल मे इंडिया शाइनिंग. . . भारत उदय याद अछि कि नहि? आंध्र प्रदेश मे मुख्यमंत्री रहल चन्द्रबाबू नायडू के सेहो नहि भूलल होए अहां सभ. सभ मीडिया हुनका फेर जीतौने छल. मुदा हुनकर कहिं पता नहि चलल.
 एनडीए के शासन काल मे इंडिया शाइनिंग. . . भारत उदय याद अछि कि नहि? आंध्र प्रदेश मे मुख्यमंत्री रहल चन्द्रबाबू नायडू के सेहो नहि भूलल होए अहां सभ. सभ मीडिया हुनका फेर जीतौने छल. मुदा हुनकर कहिं पता नहि चलल.
 ई जरूर अछि जे अखन बिहार के जे हाल अछि ओहन मे राज्य के नीतीश कुमार जीक जरूरत अछि. अखन हिनकर कोनो विकल्प नहि देखा रहल अछि. मुदा मतदाता त मतदाता होएत अछि. आब देखिऔ किनका सिर पर ताज राखय छथिन्ह. नीतीश जी के मौका दैत छथिन्ह आ सबक सीखाबय छथिन्ह.
 पिछला एक माह स जातिक आधार पर मतदान करि रहल लोक मे एक बेर फेर बिहारीपन जागि गेल अछि। छठि क मौका पर जखन बिहार मे अपराध बंद रहैत अछि, तखने असम मे एक बेर फेर 30टा बिहारी कए हत्या करि देल गेल। प्रतिबंधित संगठन नेशनल डेमोक्रेटिक फ्रंट ऑफ बोडोलैंड (एनडीएफबी) क सदस्य पिछल तीन दिन मे करीब 30 गोटे कए केवल एहि कारण स मारी देलथि जे ओ नौकरी तकबा लेल असम गेल छलथि। एहि ठाम छिटपुट हमला क दास्तां त काफी लंबा अछि। कई बेर एहि ठाम बिहारी कए गाजर-मूली जेकां काटल गेल अछि। जेकरा मारल गेल, ओकर केवल एकटा दोष छल जे ओ बिहारी छल आ अपन देस से दूर देश मे रोजगार तकबा लेल गेल छल। 10 साल पहिने असम मे अल्फा बिहार क 70टा कामगार कए मौत क घाट उतारि देने छल। ओकर बाद रेलवे क नौकरी क लेल परीक्षा देबा लेल गेल बाहरी आवेदक पर हिंसक हमला भेल। अल्फा बिहारी कए ओहि ठाम स निकलि जेबा लेल कहैत रहल अछि।
 एहि घटना स लोक मे आतंक स्वभाविक अछि। सब बेर जेकां एहि बेर सेहो असम क मुख्यमंत्री कठोर कार्रवाई क घोषणा केलथि अछि। एहि हत्या कए कांग्रेस सरकार एक बेर फेर कानून-व्यवस्था क मामला बता कए दबा देबाक प्रयास मे अछि, मुदा एकरा केवल कानून-व्यवस्था स जोड़ल नहि जा सकैत अछि, किया कि एहन घटना कांग्रेस शासित आन राज्य मे सेहो होइत रहल अछि आ आब इ एकटा निश्चित पैटर्न बनी चुकल अछि। कांग्रेस हरदम एहि पर कार्रवाई करबा स पाछु हटैत रहल अछि। किया कि एहन भावना आइ सत्ता क कुंजी बनि चुकल अछि। असम क तरुण गोगोई सरकार सेहो विलासराव, अशोक चव्हाण स अलग नहि छथि। हुनको पर आरोप लगैत रहल अछि जे सरकार एनडीएफबी क गतिविधि क अनदेखी केलथि, जेकर नतीजा आइ बिहरी कए भुगतए पड़ि रहल अछि।
 भूमिगत संगठन द्वारा मारल गेल लोक मे ओहन बिहारीक संख्या सेहो काफी अछि जे पिछला तीन पीढी स असम मे रहि रहल छल। ओ मजदूरी करैत छल, खेती करैत छल या फेर अपन छोट-मोट व्यवसाय चलबैत छल। अपन घर स दूर कहुना खा-पी लैत छल। स्थानीय समाज क संग ओ घुल-मिल गेल छल आ एक तरह स वृहत्तर असमिया समाज क अंग बनि चुकल छल। खास गप इ सेहो देखल गेल जे अपना कए बिहारी कहबा स बचबाक बावजूद इ समाज असम क राजनीति मे बहुत कम दिलचस्पी लैत छल आ राजनीतिक अधिकार क बारे मे नहि सोचैत छल। एहि लेल असम मे बिहारी क कोनो वोट बैंक नहि बनि सकल। एहि लेल बिहारीक हत्या क बाद कांग्रेस क सरकार या प्रशासन क स्तर पर कोनो प्रभाव नहि पड़ैत अछि। राजनीतिक स्तर पर हाहाकार नहि मचैत अछि। बिहारी एकटा अनाथ जमात बनल अछि जे कांग्रेस सरकार क रहमोकरम पर जी रहल अछि। राज्य सरकार क सक्रियता तखन सामने अबैत अछि जखन बिहार या झारखंड स कोनो नेताक बयान अबैत अछि। मुदा एहि बेर सब चुप छथि। झारखंड स सालखन मुर्मु कए छोडि कोनो नेता बयान देबा लेल सामने नहि आबि सकला अछि। बिहार मे चुनाव अछि, मुद्दा बहुत अछि मुदा बिहारीपन ककरो लेल मुद्दा नहि अछि। राहुल राज क हत्या कए सब बिसरी गेल। राहुलक हत्या करिनिहार मुंबई पुलिस कए क्लीनचिट देनिहार राकांपाक नेता खुलेआम बिहार मे प्रचार करि रहल छथि, राकांपाक उम्मीदवार सेहो चुनावी मैदान मे छथि। नीतीश कुमार अपराधी आ जातिक आधार पर भाषण देबा मे इ बिसरी गेलाह जे राज्यक बाहर केवल बिहारी जाति अछि। जूता स ल कए गोली खेनिहार तक बिहारी होइत अछि न कि भूमिहार या कूर्मी या फेर यादव। लालू आ पासवान कहियो एहि तरहक मुद्दा पर गंभीर नहि भेलाह। हुनका स इ उम्मीद सेहो कियो नहि करैत अछि। जहां तक कांग्रेसक सवाल अछि ओकरा लेल बिहार ओहने राज्य अछि जेहन अमेरिका लेल भारत। कहबाक मतलब इ जे कांग्रेस बिहारक हित तखने साधत जखन बिहार मजबूत होएत। कमजोर आ गरीब बिहार कांग्रेस लेल कहियो गंभीर मुद्दा नहि भ सकैत अछि। देखल जाए त कांग्रेस जाहि राज्य मे सत्ता मे अछि ओहि राज्य मे बिहारी पर सबस बेसी हमला भ रहल अछि। राहुल गांधी बिहार मे जा कए कहैत छथि जे अगर बिहार विकास कए रहल अछि त लोक बाहर किया जा रहल अछि। राहुल गांधी बिहार क जनता कए एतबा मूर्ख किया बुझैत छथि पता नहि। पलायन त पंजाब स सेहो भ रहल अछि, दुनियाक सब कोन मे पंजाबी बिना पलायन कए पहुंच गेल। राहुल गांधी इ बेता स सेहो कन्नी काटि लैत छथि जे अगर भारत विकास कए रहल अछि त भारतीय ऑस्टेलिया किया जा रहल छथि, जाहि ठाम पीटल जा रहल अछि। कांग्रेस जहिया धरि चाहत बिहारी मरैत रहत आ एकरा एकहि तरह स रोकल जा सकैत अछि आ ओकरा लेल एकटा मजबूत बिहारक निर्माण करए पडत। आशा अछि नीतीश कुमार आ लालू प्रसाद दूनू नेता इ बुझबा लेल तैयार हेता नहि त हम एहिना मरैत रहब।
 पिछला एक माह स जातिक आधार पर मतदान करि रहल लोक मे एक बेर फेर बिहारीपन जागि गेल अछि। छठि क मौका पर जखन बिहार मे अपराध बंद रहैत अछि, तखने असम मे एक बेर फेर 30टा बिहारी कए हत्या करि देल गेल। प्रतिबंधित संगठन नेशनल डेमोक्रेटिक फ्रंट ऑफ बोडोलैंड (एनडीएफबी) क सदस्य पिछल तीन दिन मे करीब 30 गोटे कए केवल एहि कारण स मारी देलथि जे ओ नौकरी तकबा लेल असम गेल छलथि। एहि ठाम छिटपुट हमला क दास्तां त काफी लंबा अछि। कई बेर एहि ठाम बिहारी कए गाजर-मूली जेकां काटल गेल अछि। जेकरा मारल गेल, ओकर केवल एकटा दोष छल जे ओ बिहारी छल आ अपन देस से दूर देश मे रोजगार तकबा लेल गेल छल। 10 साल पहिने असम मे अल्फा बिहार क 70टा कामगार कए मौत क घाट उतारि देने छल। ओकर बाद रेलवे क नौकरी क लेल परीक्षा देबा लेल गेल बाहरी आवेदक पर हिंसक हमला भेल। अल्फा बिहारी कए ओहि ठाम स निकलि जेबा लेल कहैत रहल अछि।
 एहि घटना स लोक मे आतंक स्वभाविक अछि। सब बेर जेकां एहि बेर सेहो असम क मुख्यमंत्री कठोर कार्रवाई क घोषणा केलथि अछि। एहि हत्या कए कांग्रेस सरकार एक बेर फेर कानून-व्यवस्था क मामला बता कए दबा देबाक प्रयास मे अछि, मुदा एकरा केवल कानून-व्यवस्था स जोड़ल नहि जा सकैत अछि, किया कि एहन घटना कांग्रेस शासित आन राज्य मे सेहो होइत रहल अछि आ आब इ एकटा निश्चित पैटर्न बनी चुकल अछि। कांग्रेस हरदम एहि पर कार्रवाई करबा स पाछु हटैत रहल अछि। किया कि एहन भावना आइ सत्ता क कुंजी बनि चुकल अछि। असम क तरुण गोगोई सरकार सेहो विलासराव, अशोक चव्हाण स अलग नहि छथि। हुनको पर आरोप लगैत रहल अछि जे सरकार एनडीएफबी क गतिविधि क अनदेखी केलथि, जेकर नतीजा आइ बिहरी कए भुगतए पड़ि रहल अछि।
 भूमिगत संगठन द्वारा मारल गेल लोक मे ओहन बिहारीक संख्या सेहो काफी अछि जे पिछला तीन पीढी स असम मे रहि रहल छल। ओ मजदूरी करैत छल, खेती करैत छल या फेर अपन छोट-मोट व्यवसाय चलबैत छल। अपन घर स दूर कहुना खा-पी लैत छल। स्थानीय समाज क संग ओ घुल-मिल गेल छल आ एक तरह स वृहत्तर असमिया समाज क अंग बनि चुकल छल। खास गप इ सेहो देखल गेल जे अपना कए बिहारी कहबा स बचबाक बावजूद इ समाज असम क राजनीति मे बहुत कम दिलचस्पी लैत छल आ राजनीतिक अधिकार क बारे मे नहि सोचैत छल। एहि लेल असम मे बिहारी क कोनो वोट बैंक नहि बनि सकल। एहि लेल बिहारीक हत्या क बाद कांग्रेस क सरकार या प्रशासन क स्तर पर कोनो प्रभाव नहि पड़ैत अछि। राजनीतिक स्तर पर हाहाकार नहि मचैत अछि। बिहारी एकटा अनाथ जमात बनल अछि जे कांग्रेस सरकार क रहमोकरम पर जी रहल अछि। राज्य सरकार क सक्रियता तखन सामने अबैत अछि जखन बिहार या झारखंड स कोनो नेताक बयान अबैत अछि। मुदा एहि बेर सब चुप छथि। झारखंड स सालखन मुर्मु कए छोडि कोनो नेता बयान देबा लेल सामने नहि आबि सकला अछि। बिहार मे चुनाव अछि, मुद्दा बहुत अछि मुदा बिहारीपन ककरो लेल मुद्दा नहि अछि। राहुल राज क हत्या कए सब बिसरी गेल। राहुलक हत्या करिनिहार मुंबई पुलिस कए क्लीनचिट देनिहार राकांपाक नेता खुलेआम बिहार मे प्रचार करि रहल छथि, राकांपाक उम्मीदवार सेहो चुनावी मैदान मे छथि। नीतीश कुमार अपराधी आ जातिक आधार पर भाषण देबा मे इ बिसरी गेलाह जे राज्यक बाहर केवल बिहारी जाति अछि। जूता स ल कए गोली खेनिहार तक बिहारी होइत अछि न कि भूमिहार या कूर्मी या फेर यादव। लालू आ पासवान कहियो एहि तरहक मुद्दा पर गंभीर नहि भेलाह। हुनका स इ उम्मीद सेहो कियो नहि करैत अछि। जहां तक कांग्रेसक सवाल अछि ओकरा लेल बिहार ओहने राज्य अछि जेहन अमेरिका लेल भारत। कहबाक मतलब इ जे कांग्रेस बिहारक हित तखने साधत जखन बिहार मजबूत होएत। कमजोर आ गरीब बिहार कांग्रेस लेल कहियो गंभीर मुद्दा नहि भ सकैत अछि। देखल जाए त कांग्रेस जाहि राज्य मे सत्ता मे अछि ओहि राज्य मे बिहारी पर सबस बेसी हमला भ रहल अछि। राहुल गांधी बिहार मे जा कए कहैत छथि जे अगर बिहार विकास कए रहल अछि त लोक बाहर किया जा रहल अछि। राहुल गांधी बिहार क जनता कए एतबा मूर्ख किया बुझैत छथि पता नहि। पलायन त पंजाब स सेहो भ रहल अछि, दुनियाक सब कोन मे पंजाबी बिना पलायन कए पहुंच गेल। राहुल गांधी इ बेता स सेहो कन्नी काटि लैत छथि जे अगर भारत विकास कए रहल अछि त भारतीय ऑस्टेलिया किया जा रहल छथि, जाहि ठाम पीटल जा रहल अछि। कांग्रेस जहिया धरि चाहत बिहारी मरैत रहत आ एकरा एकहि तरह स रोकल जा सकैत अछि आ ओकरा लेल एकटा मजबूत बिहारक निर्माण करए पडत। आशा अछि नीतीश कुमार आ लालू प्रसाद दूनू नेता इ बुझबा लेल तैयार हेता नहि त हम एहिना मरैत रहब।
 पीएम सं पहिने सीएम के इंटर्नशिप?
 बिहार के मुख्यमंत्री नीतीश कुमार एकटा बड़ नीक सवाल उठा देलखिन्ह. नीतीश जीक कहनाए छनि जे राहुल गांधी के प्रधानमंत्री बनए सं पहिने कोनो राज्यक मुख्यमंत्री बनिs क राजनीति के अनुभव लेबाक चाही.
 नीतीश जीक कहनाए छनि कि पीएम सं पहिने सीएम बनला पर हुनका समझ मे अएतन्हि जे राज्य के चलाबए मे कोन तरहक परेशानी आबैत अछि. सीएम बनला पर ओ शासकीय गुर सीख सकय छथि.
 ओना नीतीश कुमार जीक एहि बयान के बाद कांग्रेस के प्रतिक्रिया सेहो आएल अछि. कांग्रेस के कहनाए अछि जे राहुल के कामयाबी सं नीतीश जी बौखलाह गेल छथिन्ह. राहुल जीक सभा मे भारी भीड़ जुटि रहल अछि.
 नीतीश जीक एहि बयान पर केतबो हो-हल्ला. . . बयानबाजी होए. अहां के कि लगैत अछि? कि राहुल गांधी के पीएम बनए सं पहिने सीएम बनबाक चाही? या डायरेक्ट पीएम ?
 नीतीश जीक मानल जाए त सियासी नॉलेज के लेल. . . प्रशासनिक. . . शासकीय गुर सीखल के लेल राहुल के सीएम के रूप मे इंटर्नशिप करि लेबाक चाही? अहांके कि लगैत अछि?
 सदस्यता लें संदेश (Atom)